Diari Oficial de la Generalitat Valenciana


Sumari del DOGV 8580, del 28-06-2019 (2019/5430)

Notificació de la sentència dictada en el procediment ordinari número 1495/2016.
--------------------------------------------------------------------------------

### Dades del document

Número de DOGV
:   8580

Data del DOGV
:   28-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5430


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1495/2016. [2019/5430]  
En aquest procediment ordinari, seguit a instàncies de Bankia, SA, contra Julia González Giménez, s'ha dictat la sentència que, literalment, és com segueix:  
  
«Sentència número 170/2017  
Jutge que la dicta: Elisa Martí Vilache.  
Lloc: Castelló de la Plana.  
Data: 6 de setembre de 2017.  
Part demandant: Bankia, SA.  
Advocat: Óscar Merce Semper.  
Procuradora: Elena Martínez de Miguel.  
Part demandada: Julia González Giménez.  
Objecte del judici: ordinaris.  
Elisa Martí Vilache, magistrada jutgessa del Jutjat de Primera Instància número 3 de Castelló de la Plana, he vist aquestes actuacions de procediment ordinari número 1495/2016, seguides davant d'aquest Jutjat a instàncies de Bankia, SA, representat per la procuradora la senyora Martínez de Miguel, i defensat pel lletrat el senyor Merce Semper, contra Julia González Giménez, en situació de rebel·lia processal, per a reclamar 50.923,58 ?.  
Antecedents de fet  
Primer. El 24 de novembre de 2016 va correspondre per torn de repartiment a aquest jutjat la demanda de judici ordinari sobre reclamació de quantitat, presentada per la procuradora senyora Martínez de Miguel, en nom i representació de Bankia, SA, contra Julia González Giménez, en la qual després d'exposar els antecedents de fet i fonaments jurídics que hi consten sol·licitava que es dictara sentència d'acord amb les seues peticions, amb expressa condemna en costes al demandat.  
Segon. Una vegada admesa a tràmit la demanda, es disposa citar a termini la demandada, qui dins del termini legal no es va personar en la forma deguda, sent declarada en rebel·lia processal per diligència d'ordenació de 2 de juny de 2017.  
Tercer. Es va acordar convocar les parts a la corresponent audiència prèvia, la qual es va celebrar el dia fixat. En l'audiència esmentada, on la part demandada no va comparéixer, la part actora va ratificar la seua demanda i va sol·licitar la recepció del plet a prova, que va ser admesa, i sent únicament documental, van quedar les actuacions concloses per a sentència.  
Quart. En la tramitació d'aquestes actuacions s'han observat les prescripcions legals, inclòs el termini per a dictar sentència.  
Fonaments de dret  
Primer. L'actora exerceix una acció de reclamació d'una quantitat que requereix l'èxit de la pretensió que exercita l'acreditació dels pressupostos en què es funda, de conformitat amb el que disposa l'article 217 de la Llei d'enjudiciament civil. Establit tot això, cal destacar que el vincle obligacional existent entre els litigants, dimanant d'un contracte de préstec hipotecari, acreditat mitjançant la documental aportada amb la demanda, comporta l'obligació de la demandada de pagar les quotes corresponents. L'incompliment d'aquesta contraprestació suposa la ineludible condemna a la part demandada a verificar tal pagament, d'acord amb el que disposa l'article 1088 i concordants del Codi Civil.  
  
Segon. És doctrina processal consolidada que la rebel·lia del demandat no implica aplanament ni ficta confessió, solució que ara troba cobertura legal en l'article 496 de la vigent Llei d'enjudiciament civil, per la qual cosa la part actora ha de provar la realitat dels fets d'acord amb l'article 217 de la Llei d'enjudiciament civil, però si li impedeix oposar excepcions, processals o de fons, derivades de fets impeditius o extintius, limitant la qüestió litigiosa al que resulte de la pretensió formulada en la demanda, l'eficàcia de la qual, total o parcial, està condicionada a la prova dels fets que li serveixen de fonament. Dels documents acompanyats amb la demanda, no impugnats per la part demandada, resulta suficientment acreditada la certesa del deute que es reclama, per la qual cosa estime íntegrament la demanda.  
Tercer. El retard culpable per part del demandat en el compliment de les seues obligacions suposa la seua incursió en mora, d'acord amb els articles 1100 i 1108 del Codi Civil, de manera que la quantitat principal deguda s'incrementara amb l'interés moratori pactat a partir del 29 de setembre de 2016.  
Quart. Les costes d'aquest judici han de ser suportades per la part demandada, segons es desprén de l'aplicació de l'article 394 de la Llei d'enjudiciament civil per als supòsits d'estimació de la demanda.  
  
Vistos els preceptes legals i la resta concordants que hi són aplicables de manera general i pertinent al cas, en nom del rei.  
Dispositiva  
«Estime de forma íntegra la demanda interposada per la procuradora senyora Martínez de Miguel, en nom i representació de Bankia, SA, contra Julia González Giménez, en situació de rebel·lia processal,  
  
Primer. Declare l'incompliment per la demandada del contracte de préstec de 26 d'octubre de 2007, i el declare resolt.  
  
Segon. Condemne la part demandada a pagar a la part actora la suma de 50.923,58 €, incrementada amb els interessos de demora pactats a partir del 29 de setembre de 2016, imposant a la part demandada les costes causades en aquest judici.  
Expediu un testimoniatge d'aquesta sentència perquè s'inserisca en les actuacions i deseu-ne l'original al llibre de sentències d'aquest jutjat.  
  
Contra aquesta sentència es pot interposar un recurs d'apel·lació davant l'Audiència Provincial de Castelló, que s'interposarà en el termini de 20 dies des de la notificació d'aquesta sentència, sent-ne un requisit indispensable per a admetre'l a tràmit que s'acredite haver consignat en l'entitat de crèdit i en el compte de dipòsits i consignacions obert a nom d'aquest jutjat un dipòsit per l'import de 50 euros.  
  
Aquesta és la meua sentència, que pronuncie, mane i firme».  
  
Publicació. La sentència anterior ha sigut pronunciada, llegida i publicada per la magistrada jutgessa que la subscriu, mentre celebrava audiència pública el mateix dia de la data, cosa de la qual jo, lletrat de l'Administració de justícia, done fe.  
  
I atés que el demandat esmentat, Julia González Giménez, es troba en parador desconegut, expedisc aquest edicte a fi que valga de notificació de forma deguda.  
  
Castelló de la Plana, 28 de febrer de 2019.- La lletrada de l'Administració de justícia: María Tamara Vicente Silva.